google/wiki40b huggingface dataset:
Tinju

Tinju ialah sejenis sukan yang dua orang peserta sama berat melawan antara satu sama lain dengan menggunakan penumbuk dalam siri tempoh satu hingga tiga minit yang dikenali sebagai pusingan. Dalam divisyen Sukan Olimpik dan profesional, peserta (dikenali sebagai peninju) mengelakkan tumbukan lawan sementara cuba menumbuk lawannya. Markah diberikan untuk tumbukan padu yang tepat pada kawasan sah di bahagian hadapan tubuh lawan atas pinggang, dengan tumbukan pada kepala dan tubuh amat bernilai. 
Peninju yang memperolehi mata tertinggi selepas pusingan yang ditetapkan akan diumumkan sebagai pemenang. Kemenangan juga boleh dicapai sekiranya lawan dikalah mati (atau KO) dan tidak dapat bangun sebelum pengadil membuat sepuluh kiraan, atau sekiranya lawan dianggap terlalu cedera untuk meneruskan perlawanan (kalah mati teknikal, atau TKO). Untuk simpanan rekod, TKO disamai dengan KO, dengan frasa "kalah mati teknikal" biasa digunakan untuk rencana berita sezaman.

Asal

Bukti terawal membayangkan bahawa sukan tinju tersebar luas di Afrika Utara sejak dari tahun 4000 SM dan di Mediterranean sejak dari tahun 1500 SM.
Raja Thesus, seorang raja Yunani Purba yang memerintah pada sekitar 900 SM dikatakan dihiburkan oleh lelaki-lelaki yang duduk berhadapan satu sama lain dan saling menumbuk sehingga salah satu mereka dibunuh. Dengan berlalunya masa, penumbuk-penumbuk berdiri semasa melawan dan memakai sarung tangan (tidak berpad) dan pembalut pada lengan bawah mereka tetapi selain ini, telanjang semasa bertanding. Diterima sebagai sukan Olimpik (orang Yunani Purba menggelarnya Pygme/Pygmachia) buat pertama kali pada tahun 688 SM, peserta-peserta ketika itu berlatih dengan menggunakan karung tinju (dipanggil korykos). Membebaskan jari-jari mereka, para petinju kemudian memakai pembalut kulit (dikenali sebagai himantes) pada kedua-dua tangan, pergelangan tangan, dan kekadangnya juga pada lengan bawah untuk melindungi mereka daripada kecederaan.
Di Rom Kuno, petinju biasanya merupakan penjenayah dan abdi. Mereka harap menjadi johan untuk mencapai kebebasan mereka. Bagaimanapun, lelaki bebas juga bertinju. Akhirnya, tinju menjadi amat popular sehingga orang bangsawan juga turut bertinju tetapi perbuatan mereka ini diharamkan oleh Raja Augustus. Pada tahun 500, sukan tinju diharamkan sama sekali oleh Theodoric Agung.
Johnson & Johnson

Pentadbiran korporat

Ahli lembaga pengarah Johnson & Johnson kini ialah: Mary Sue Coleman, James G. Cullen, Dominic Caruso, Michael ME Johns, Ann Dibble Jordan, Arnold G. Langbo, Susan L. Lindquist, Leo F. Mullin, William Perez , Steven S. Reinemund, David Satcher, dan William C. Weldon.
Sandi Peterson telah berkhidmat sebagai Pengerusi Kumpulan di seluruh dunia sejak tahun 2012.
Di atas Alex Gorsky dan Sandi Peterson, ahli-ahli Jawatankuasa Eksekutif Johnson & Johnson kini ialah: Dominic Caruso (ketua pegawai kewangan syarikat), Peter Fasolo, Paul Stoffels, dan Michael Sneed.
Pada 2 Julai 2018, ketua farmaseutikal Johnson & Johnson, Joaquin Duato, menjadi naib pengerusi jawatankuasa eksekutif.
Kampung Lahar Kurus

Poskod

Poskod yang digunakan di Kampung Lahar Kurus, Tasek Gelugor, Pulau Pinang ialah 13310.
Tanggeung

Poskod

Poskod yang digunakan di Tanggeung adalah 43267. Terdapat buah desa di dalam daerah kecamatan Tanggeung.
Hasel

Hasel merupakan sebuah kota terletak di Lörrach, Baden-Württemberg, Jerman.
Navascués

Navascués merupakan sebuah kawasan perbandaran yang terletak di Sepanyol dalam wilayah Navarre.
Can Mali Can

Di mana dia anak kambing saya?
Anak kambing saya yang makan daun talas
Di mana dia buah hati saya?
Buah hati saya bagai telur dikupas
Chorus:
Chan mali chan, chan mali chan,
Chan mali chan, ketipung payung
Chan mali chan, chan mali chan,
Chan mali chan, ketipung payung
Di mana dia anak kambing tuan?
Anak kambing tuan di atas jambatan
Yang mana dia bunga pujaan?
Si bunga tanjung dihujung dahan
Repeat Chorus
Kalau nak tahu anak kambing saya
Anak kambing saya di dalam bilik
Kalau nak tahu intan payung saya
Intan payung saya yang kecil lah molek
Di mana dia anak kambing tuan?
Anak kambing tuan yang bulunya kuning 
Yang mana dia buah hati tuan? 
Buah hati tuan yang putih lah kuning
Pusat pembuangan undi

Pusat pembuangan undi merupakan sesuatu tempat yang telah diwartakan sebagai tempat bagi proses pengundian dilakukan, di mana pengundi yang berdaftar akan datang dan memasukkan kertas undi yang telah ditanda ke dalam peti undi yang disediakan.
Oleh sebab pilihan raya biasanya berlangsung secara berkala selama satu atau dua hari, seringnya pada setiap tahun atau tempoh yang lebih panjang, pusat pembuangan undi seringnya mempergunakan kemudahan untuk kegunaaan lain, misalnya sekolah, dewan sukan, atau pejabat kerajaan tempatan, dengan setiapnya melayani bilangan orang yang agak sama. Pusat pembuangan undi dianggotai oleh pegawai yang digelar pegawai pilihan raya atau gelaran yang lain. Kerja mereka adalah untuk mengawas tatacara pengundian serta membantu pengundi dalam proses pengundian. Sebaliknya, pengawas pilihan raya merupakan pemerhati, baik pemerhati bebas mahupun pemihak, yang hadir untuk memastikan keadilan proses.
Kemudahan dibuka pada waktu yang tertentu, bergantung kepada jenis pilihan raya, dengan kegiatan politik oleh atau bagi pihak calon pilihan raya biasanya dilarang di dalam pusat pembuangan undi dan kawasan yang berhampiran.
Di dalam pusat pembuangan undi, terdapat satu bilik di mana pengundi boleh memilih calon atau parti pilihannya secara sulit dan jika kertas undi digunakan, kertas itu dimasukkan ke dalam peti undi di hadapan para saksi yang tidak dibenarkan melihat pilihan yang dibuat. Mesin undi kekadang digunakan.
Sesetengah pusat pembuangan undi merupakan struktur sementara. Pondok mudah alih boleh diletakkan di tempat pengundian dan dipindahkan kemudian.
Pratapgarh City

Demografik 2001

Menurut bancian India pada tahun 2001, Pratapgarh City memiliki bilangan penduduk seramai 12,339. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Pratapgarh City memiliki kadar pendidikan (kebolehan membaca) 52%, di bawah kadar purata kebangsaan 59.5%; dengan 62% lelaki dan 38% wanita mampu membaca. 18% dari populasi berusia di bawah 6 tahun. (2001)
Perang Candu

Latar belakang

Perdagangan secara terus di antara Eropah dan China bermula pada kurun ke-16, selepas Portugis berjaya menawan penempatan India di Goa pada pertengahan kurun ke-16, dan Macau pada tahun 1557 di Selatan China. Selepas pihak Sepanyol memperolehi Filipina, pertukaran barangan dagangan antara China dan Barat meningkat dengan mendadak. Kapal layar Manila yang membawa masuk lebih banyak perak terus dari lombong Amerika Selatan ke China dan kemudian melalui jalan darat yang dikenali sebagai Jalan Sutera. Apabila terlalu banyak barang dagangan dibawa masuk, kerajaan Qing cuba untuk mengehadkan kontrak perjanjian dengan negara luar, mengehadkan pertukaran barang di pelabuhan Canton (kini dikenali sebagai Guangzhou). Perdagangan merupakan subjek yang perlu diselidiki dengan teliti oleh pegawai China. Empayar Sepanyol mula menjual candu, bersama-sama dengan barangan keluaran baharu seperti rokok dan jagung, ke China supaya dapat mengelakan defisit ke atas perdagangan yang menyebabkan harga melebihi perak
Disebabkan kekurangan permintaan ke atas barangan dagangan Eropah dari pihak China, dan permintaan yang tinggi terhadap barangan China dari pihak Eropah seperti teh,sutera dan tembikar menyebabkan pihak pedagang Eropah terpaksa membeli barangan keluaran China dengan perak, barangan yang hanya diterima oleh pihak China. Dari pertengahan kurun ke-17 lebih kurang 28 juta kilogram perak telah diterima oleh China, disebabkan oleh kuasa permintaan yang tinggi dari Eropah, bagi membuat pertukaran barangan dengan pihak China. Masalah pihak Britain bertambah lebih rumit apabila mereka mengunakan standard emas dari pertengahan kurun ke-18 dan ini menyebabkan pihak Britain terpaksa membeli perak dari negara-negara Eropah yang lain, menyebabkan beban hutang akibat daripada tambahan kos pertukaran.
Pada kurun ke-18, walaupun mendapat protes daripada kerajaan Qing, pihak perdagang British mula mengimport candu dari India. Disebabkan oleh rasa yang kuat dan tarikan semula jadinya, candu merupakan salah satu cara yang berkesan dalam menagani masalah perdagangan yang dihadapi oleh pihak British. Apabila perminataan terhadap candu yang mendapat sambutan yang baik daripada ribuan orang China yang ketagih dengan candu. Pada 1729, Emapayar Yongzheng telah mengharamkan jualan dan rokok yang dibuat daripada candu, dan hanya membenarkan sebahagian kecil bilangan candu diimport ke China bagi tujuan perubatan.
Bumijo

Poskod

Poskod yang digunakan di Bumijo adalah 55231. Terdapat 7 buah desa di dalam daerah kecamatan Jetis.
Gitar tujuh tali

Gitar tujuh tali ialah sejenis gitar yang mempunyai tujuh tali berbanding gitar biasa yang mempunyai enam tali. Sesetengah gitar tujuh tali dikhususkan kepada kebudayaan sesetengah kaum tertentu seperti gitar Rusia dan gitar Brazil. Penalaan piawaian bagi gitar tujuh tali ialah BEADGbe.
Gitar elektrik tujuh tali digunakan dalam sesetengah gaya muzik, namun gaya-gaya yang paling popular adalah metal (terutamanya nu metal). Artis rock/metal seperti Born of Osiris, Chelsea Grin, Fear Factory, Steve Vai, Scribe, Dream Theater, Trivium, Eccentric Pendulum, Undying Inc, Korn, Deftones, Suicide Silence, Behemoth, Periphery, Nevermore, TesseracT, Textures, Mucc, Revocation, Rivers Of Nihil dan Obscura kesemuanya telah bereksperimentasi dengan gitar tujuh tali selama ini dalam beberapa album. Artis jazz seperti George Van Eps, Bucky Pizzarelli, Howard Alden, Ron Eschete, Chance Russell, dan Lenny Breau juga menggunakan gitar 7 tali.
Tali ketujuh ditambah bagi memanjangkan banjaran bass gitar 6 tali moden yang terhad. Tali ini lazimnya ditambah melalui dua cara berbeza. Cara pertama dan paling lazim ialah dengan melebarkan bahagian leher gitar. Cara kedua pula ialah membiarkan lebar leher tali kekal sama tetapi jarak antara tali dipendekkan.

Sejarah

Semasa zaman Renaissance, gitar-gitar dibina dengan hanya mempunyai empat tali, kesemuanya ditala pada pic yang sama. Semasa zaman baroque pula ia mula mempunyai lima tali serta menggunakan pelbagai variasi talaan. Semasa abad kelapan belas, gitar enam tali menjadi lazim dan penggunaan gitar enam tali sudah moden menjadi amalan piawai sejak 1800. Kesemua pembangunan ini menggambarkan keinginan pemain gitar untuk memanjangkan banjaran peralatan mereka. Gitar tujuh tali lahir daripada keinginan tersebut dan sudah pun digunakan selama lebih 150 tahun.
Caucalières

Caucalières ialah sebuah komun yang terletak di komun Tarn di selatan Perancis.
Sinarmukti

Poskod

Poskod yang digunakan di Sinarmukti adalah 42173. Terdapat 14 buah desa di dalam daerah kecamatan Baros.
Steimbke

Steimbke merupakan sebuah munisipaliti terletak di daerah Nienburg, Niedersachsen, Jerman.
Isamu Akasaki

Isamu Akasaki (赤崎 勇 Akasaki Isamu, lahir 30 Januari 1929) ialah seorang ahli fizik Jepun, yang mengkhususkan diri dalam bidang teknologi semikonduktor dan penerima Hadiah Nobel, yang terkenal dengan penciptaan biru LED galium gali nitrid (GaN) yang terang pada tahun 1989 dan seterusnya kecerahan tinggi GaN biru LED juga.
Desibel

Desibel adalah sebuah unit bersifat logaritma yang boleh digunakan untuk mengukur kadaran dua magnitud berbeza bagi sesuatu kuantiti fizik. Desibel adalah unit tanpa dimensi memandangkan ia merupakan kadar bagi dua nilai yang mempunyai unit yang sama.
Simbol bagi desibel adalah dB. Satu dB adalah bersamaan dengan satu per sepuluh bel (B).
Desibel berguna untuk berbagai jenis ukuran dalam sains dan kejuruteraan (contohnya akustik dan elektronik) dan juga bidang-bidang lain. Ia mempunyai beberapa kelebihan, seperti kebolehan mewakili nombor besar atau kecil dengan mudah, menggunakan skala logaritma yang secara kasarnya secocok dengan pengamatan manusia terhadap, contohnya bunyi dan cahaya, dan kebolehan melakukan pendaraban nisbah melalui kira-kira campur dan tolak yang lebih mudah.

Sejarah

Istilah bel mula-mula diilhamkan oleh jurutera-jurutera dari Bell Telephone Laboratories untuk menghitung pengurangan pada tahap audio melalui sebuah kabel telefon piawai sepanjang 1 batu (lebih kurang 1.6 km). Pada mulanya istilah transmission unit (unit penyiaran) atau TU digunakan, namun pada tahun 1923 atau 1924 ia telah dinamakan semula sempena nama pengasas Bell System dan perintis telekomunikasi yakni Alexander Graham Bell.
Talian penghantaran

Talian penghantaran ialah sebuah sistem pengkonduksi logam yang digunakan untuk memindahkan tenaga elektrik dari satu titik ke titik yang lain menggunakan aliran arus elektrik. Lebih tepat lagi, talian penghantaran merupakan dua atau lebih pengalir elektrik yang dipisahkan oleh dielektrik.

Jenis-jenis talian penghantaran

Secara am, talian penghantaran boleh dikelaskan sebagai seimbang atau tak seimbang. Sebuah talian penghantaran seimbang boleh dihubungkan dengan talian penghantaran tak seimbang menggunakan sebuah alat yang dipanggil balun.

Talian penghantaran seimbang

Talian ini terdiri daripada dua wayar seimbang dengan kedua-duanya membawa arus. Namun salah satu daripadanya membawa isyarat manakala yang satu lagi merupakan laluan pulang balik.

Talian penghantaran tak seimbang

Jenis talian penghantaran ini juga dipanggil sebagai hujung tunggal. Dengan talian penghantaran ini, salah satu wayar adalah pada keupayaan bumi manakala yang satu lagi pada keupayaan isyarat. Wayar bumi juga boleh dijadikan rujukan bagi wayar pembawa-isyarat yang lain.
Lengkongjaya, Cigalontang

Poskod

Poskod yang digunakan di Lengkongjaya adalah 46463. Terdapat 16 buah desa di dalam daerah kecamatan Cigalontang.
Kampung Kibabaig

Poskod

Poskod yang digunakan di Kampung Kibabaig, Penampang, Sabah ialah 89500.
Ense

Ense merupakan sebuah kawasan perbandaran terletak di daerah Soest, North Rhine-Westphalia, Jerman.
Jurnalul Național

Jurnalul Național merupakan surat khabar Romania, sebahagian daripada INTACT Media Group yang diketuai oleh Dan Voiculescu, yang juga termasuk stesyen televisyen Antena 1. Surat khabar ini dilancarkan pada tahun 1993  dan beribupejabat di Bucharest.
Purata penjualan surat khabar ini adalah 30,000 naskah, salah satu jualan tertinggi surat khabar di Romania.
Gil García

Gil García merupakan sebuah kawasan perbandaran di Sepanyol di Ávila, di komuniti autonomi Castile dan León.
Villarta de San Juan

Villarta de San Juan merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Penjara

Penjara adalah tempat kurungan dari pelbagai kemudahan dan kebebasan. Penjara secara umumnya adalah institusi yang diatur pemerintah dan merupakan sebahagian daripada sistem kehakiman dan pengadilan jenayah suatu negara, atau sebagai kemudaha untuk menahan tahanan perang.

Jumlah tahanan penjara di dunia

Lebih dari 9 juta orang dipenjara di seluruh dunia ketika ini. Populasi tahanan penjara di kebanyakan negara meningkat dengan mendadak pada awal tahun 1900-an.
Jumlah tahanan Amerika Syarikat adalah yang terbanyak berdasarkan negara, melebihi 2 juta orang; 70% daripadanya merupakan tahanan kes dadah. Di Rwanda, hingga tahun 2002, lebih dari 100,000 orang ditahan dengan kecurigaan mengenai penglibatan mereka dalam pembunuhan yang terjadi pada tahun 1994.
Rusia dan China (dengan populasi 5 kali lebih besar dari AS) juga mempunyai jumlah tahanan melebihi 1 juta pada tahun 2002. Tiada data yang tersedia untuk Korea Utara, 
Britain mempunyai 73,000 tahanan pada 2003, serupa dengan jumlah yang dimiliki Jerman dan Perancis.
Takehito Koyasu

Takehito Koyasu (子安 武人 Koyasu Takehito, lahir pada 5 May 1967 di Yokohama, Kanagawa, Japan). Dia ialah seorang pemegang watak suara.
Sentuhan Cinta

Jalan cerita

Sentuhan Cinta mengisahkan seorang gadis yang ditanamkan kepercayaan sejak kecil lagi oleh ibu tirinya supaya meyakini bahawa diri adalah hodoh sedangkan hakikatnya, dia sangat jelita. Hal ini berlaku kerana kejelitaan protaganis yang merupakan anak kacukan dicemburui oleh ibu tirinya di mana ketiga-tiga anak perempuan sendiri tidak sejelita. Lantaran, dia membesar dengan mengadaptasi kecelaruan persepsi bahawa mata birunya tidak ubahnya seperti mata mayat, rambut perangnya sebagai rambut hantu kubur, dan kulit putih kemerahan-merahannya seperti kulit biawak. Dia tidak berani memakai gincu kerana takut kelihatan lebih mengerikan meskipun realitinya, dia sungguh cantik. Trait keperibadian yang salah itu telah berakar umbi sejak kematian bapanya ketika dia hanya berumur 9 tahun. Ada alasan lain kenapa tirinya itu membalas dendam. Kerana dendamkan suaminya yang masih setia mencintai arwah isteri orang putihnya yang merupakan ibu protaganis. Pada masa yang sama, ibu tiri memanjakan protagonis dengan makanan ringan, manis yang kurang berkhasiat dengan harapan dia membesar sebagai remaja gemuk serta hodoh. Diajar dia bahawa tidak salah jika melepaskan kemarahan dengan melontar apa saja barang-barang. Ibu tiri juga memanja-manjakan protagonis sedangkan anak sendiri dipukul demi memuakannya. Sesungguhnya, si ibu tiri terus gagal mencapai matlamatnya. Protagonis membesar dengan kasih sayang terhadap ibu tirinya berbanding dengan adik-beradik tirinya. Akhirnya, protagonis sedar akan niat sebenar ibu tirinya yang memang bertujuan merosakkannya, menggugat pertumbuhan fizikalnya. Tapi di sebalik marah atau berdendam, dia memaafkan kerana pada pandangannya, di sebalik semua itu dia telah dilayan sebagai seorang puteri malah, dia berikrar untuk membalas budi baik wanita itu selama-lamanya.
Torrehermosa

Torrehermosa merupakan sebuah kawasan perbandaran yang terletak di wilayah Zaragoza, Aragon, Sepanyol
Masjid Mazar-e-Sharif

Masjid Mazar-e-Sharif yang terletak di Afganistan. Ia terletak di bandar Mazari Sharif, juga dikenali sebagai Mazar-e-Sharif, Mazar-i Sharif, Mazār-e Sharīf dan Mazar-i-Sharif (nama tempatan: مزار شریف), yang merupakan bandar keempat terbesar di Afghanistan. Ia merupakan pusat jajahan Balkh dan dihubungi dengan lebuhraya dengan Kabul di tenggara, Herat ke barat dan Uzbekistan ke utara. Mazari Sharif bererti Kubur Keramat atau Kubur Suci.
Villerías de Campos

Villerías de Campos merupakan sebuah kawasan perbandaran di Sepanyol di Palencia, di komuniti autonomi Castile dan León.
Seocho-dong

Seocho-dong merupakan sebuah dong dan kawasan perbandaran yang terletak di daerah Seocho, wilayah Seoul, Korea Selatan.
Kod ZIP

Kod ZIP (disingkatkan daripada Zone Improvement Plan; "Perancangan Penaiktarafan Zon") adalah sistem poskod yang digunakan oleh Perkhidmatan Pos Amerika Syarikat sejak tahun 1963. Asas format ini terdiri dari lima angka.  Kod panjang 'ZIP+4' diperkenalkan pada tahun 1983 termasuk poskod lima digit diikuti dengan tanda penghubung danm empat angka tambahan yang menentukan lokasi yang lebih khusus.
Istilah ZIP Code awalnya terdaftar sebagai tanda kihdmat dengan Perkhidmatan Pos Amerika Syarikat, tetapi pendaftarannya telah lama luput.

Litupan dan pos antarabangsa

Kod-kod ZIP menentukan titik penghantaran dalam Amerika Syarikat (termasuk wilayah yang berdekatan serta stesen-stesen angkatan tenteranya di luar negara. Kod ZIP juga diberikan untuk negara-negara berdaulat tertentu yang diintegrasikan ke dalam sistem pos A.S melalui suatu Pakatan Berkesatuan Bebas (Compact of Free Association) seperti Persekutuan Micronesia, Kepulauan Marshall dan Palau.
Surat yang dihantar ke misi-misi diplomatik Amerika Syarikat di luar negara ditujukan sepertimana ia akan dihantar ke alamat di Washington, D.C. Nombor diplomatik khas (diplomatic pouch number) berangka empat digunakan sebagai nombor mewakili bangunan manakala lokasi kedutaan digabungkan namanya dengan perkataan Place ("Tempat") untuk membentuk suatu nama jalan sebagai tiitk rujukan. Setiap misi diplomatik menggunakan kod ZIP+4 yang terdiri daripada kod bernombor  20521 serta nombor khas diplomatiknya. Sebagai contoh, alamat menyurat ke Kedutaan Amerika Syarikat di New Delhi, India ditulis seperti berikut:
Embassy of the United States of America
9000 New Delhi Place

Washington, DC 20521-9000
Lizartza

Lizartza merupakan sebuah kawasan perbandaran di Sepanyol di Gipuzkoa, di komuniti autonomi Basque.
Overclock

Overclock (secara literal: Melebihi jam) atau overclocking ialah suatu proses memaksa sebuah komponen komputer untuk bergerak pada kadar jam (clock rate, iaitu kitaran jam sesaat) yang lebih tinggi berbanding daripada kadar yang ditetapkan secara asal atau oleh para pengeluar. Kaedah ini seringkali dilakukan oleh peminat-peminat komputer peribadi demi untuk menaiktaraf prestasi komputer mereka. 
Pengguna-pengguna yang seringkali menggunakan kaedah overclock secara dasarnya menumpukan kerja-kerja menaiktaraf pada bahagian-bahagian seperti unit pemprosesan pusat, kad grafik, set chip papan induk serta Ingatan Capaian Rawak (RAM). Pengganda CPU, pembahagi bus, voltan, beban termal, teknik-teknik pendingin serta beberapa faktor lain boleh memberi kesan kepada sistem komputer apabila melakukan kaedah overclocking ini.
Gunungsari, Cimahi

Poskod

Poskod yang digunakan di Gunungsari adalah 45582. Terdapat buah desa di dalam daerah kecamatan Cimahi.
Monasterio de Rodilla

Monasterio de Rodilla merupakan sebuah kawasan perbandaran di Sepanyol di Burgos, di komuniti autonomi Castile dan León.
Bakar Bata

Bakar Bata merupakan sebuah bandar di Kedah, Malaysia. Ia terletak di kawasan parlimen Alor Star.
Kampung Telok Jawa

Poskod

Poskod yang digunakan di Kampung Telok Jawa, Alor Setar, Kedah adalah 06250.
Lorgies

Lorgies merupakan sebuah komun di jabatan Pas-de-Calais di utara Perancis.
Mukim Sungai Laka

Pentadbiran

Mukim Sungai Laka merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kubang Pasu.
Sekolah Menengah Sultan Abdul Halim

Sejarah

Sekolah Menengah Sultan Abdul Halim bermula dengan sebuah darjah menengah pengantar Melayu yang telah dibuka di Kolej Sultan Abdul Hamid, Alor Setar dengan bilangan pelajar seramai 31 orang pada tahun 1958. Bilangan pelajar telah meningkat kepada 791 orang pada tahun 1963. Pada peringkat ini, wujud keperluan untuk menubuhkan sebuah sekolah khusus bagi menempatkan pelajar-pelajar aliran Melayu.
Pelajar-pelajar aliran berkenaan yang menuntut di Kolej Sultan Abdul Hamid, Alor Setar kemudiannya telah diserap menjadi pelajar-pelajar Sekolah Menengah Sultan Abdul Halim (SMSAH). Mereka dipindahkan ke bangunan sendiri yang terletak di Jenan, Jitra, Kedah pada 7 Mei 1963. Kompleks berkeluasan lebih 51 ekar ini mempunyai 27 bilik darjah, sebuah dewan besar, sebuah gimnasium dan sebuah kantin. 2 buah bilik darjah dijadikan asrama sementara. Pada 1964, 3 buah bangunan asrama dan sebuah masjid dibina. Upacara perasmian telah disempurnakan oleh Kebawah Duli Yang Maha Mulia Sultan Abdul Halim Mu’adzam Shah, Sultan Negeri Kedah Darul Aman ketika itu pada 8 April 1965.
Reseptor opioid

Reseptor opioid ialah sekumpulan reseptor terganding protein G (GPCR) dengan opioid sebagai ligand.

Jenis utama

Terdapat empat subjenis utama reseptor opioid:: delta (δ), kappa (κ), mu (μ) dan nociceptin.
Reseptor μ adalah yang paling penting (μ mewakili morfin). Rangsangan ke atas reseptor μ oleh agonis seperti morfin boleh menyebabkan analgesia, sedasi, penurunan tekanan darah, kegatalan, loya, euforia, penurunan kadar pernafasan, miosis (pengecutan anak mata), dan sembelit. Sesetengah kesan seperti sedasi, euforia dan penurunan kadar pernafasan selalunya akan hilang apabila badan berjaya menyesuaikan diri dengan keadaan tersebut. Walaupun penurunan kadar pernafasan mudah hilang, kesan ini merupakan kesan paling buruk jika opium digunakan secara berlebihan. Opium pada dos berlebihan boleh dibalikkan dengan menggunakan antagonis, sejenis dadah yang terikat lebih kuat kepada reseptor μ daripada kebanyakan agonis. Antagonis akan mengganti dadah agonis dan mengubah kesan-kesan buruk agonis.
San Román de los Montes

San Román de los Montes merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Simmertal

Simmertal merupakan sebuah kawasan perbandaran terletak di daerah Bad Kreuznach, Rhineland-Palatinate, Jerman.